Loukas Papadimos

Loukas Papadimos (gresk: Λουκάς Παπαδήμος, født 1947) er en gresk økonom, som tidligere har vært sentralbanksjef i Hellas og visepresident i Den europeiske sentralbank.«Lucas Papademos: profile», The Telegraph, 3. november 2011. Papadimos fikk 10. november 2011 i oppdrag å danne en samlingsregjering i Hellas. Dette var en midlertidig regjering inntil det kunne avholdes nyvalg. Den 16. mai 2012 ble han etterfulgt som statsminister av Panagiotis Pikrammenos.

Papadimos er utdannet ved Massachusetts Institute of Technology i USA. Han avla der bachelorgrad i fysikk, mastergrad i elektroteknikk og doktorgrad i økonomi. Papadimos arbeidet fra 1975 til 1984 ved Columbia University i USA. Fra 1988 til 1993 var han ved Universitetet i Aten. Han har også vært tilknyttet Harvard University og Johann Wolfgang Goethe-Universität i Frankfurt am Main.«Lucas Papademos»   , Harvard Kennedy School. I 1985 ble han sjeføkonom i Den greske sentralbanken, der han ble sentralbanksjef i 1994. I 2002 forlot han den greske sentralbanken og ble visepresident i Den europeiske sentralbank. I 2010 vendte han tilbake til Hellas og ble rådgiver for statsminister Papandreou.

Den 25. mai 2017 ble Papadimos skadet da en brevbombe gikk av i bilen han satt i mens den kjørte i bysentrum i Aten.

Papadimos er medlem av Akademiet i Aten.

 Referanser 

 Eksterne lenker 


Kategori:Greske økonomer
Kategori:Hellas’ statsministre
Kategori:Sentralbanksjefer
Kategori:Alumni fra MIT
Kategori:Personer fra Athen